รัฐบาลไทย-ข่าวทำเนียบรัฐบาล-ธอส.เตรียมผลิตภัณฑ์พิเศษมอบให้ลูกค้าในงาน Money Expo Year-End 2017
วันพุธที่ 29 พฤศจิกายน 2560
ธอส.เตรียมผลิตภัณฑ์พิเศษมอบให้ลูกค้าในงาน Money Expo Year-End 2017
ธอส.เตรียมผลิตภัณฑ์พิเศษมอบให้ลูกค้าในงาน Money Expo Year-End 2017 สินเชื่อบ้านอัตราดอกเบี้ย 2.90% ต่อปี นาน 3 ปีแรก ยกเว้นค่าธรรมเนียม 4 ฟรี!! เงินฝากออมทรัพย์ 3 ประเภท เพื่อลูกค้า 3 วัย ดอกเบี้ยสูงสุด 1.80% ต่อปี  ทรัพย์ NPA ราคาเริ่มต้น 74,000 บาท
ธอส.เตรียมผลิตภัณฑ์พิเศษมอบให้ลูกค้าในงาน Money Expo Year-End 2017 สินเชื่อบ้านอัตราดอกเบี้ย 2.90% ต่อปี นาน 3 ปีแรก ยกเว้นค่าธรรมเนียม 4 ฟรี!! เงินฝากออมทรัพย์ 3 ประเภท เพื่อลูกค้า 3 วัย ดอกเบี้ยสูงสุด 1.80% ต่อปี ทรัพย์ NPA ราคาเริ่มต้น 74,000 บาท ให้ผ่อนดาวน์ดอกเบี้ย 0% นานสูงสุด 48 เดือน
ธนาคารอาคารสงเคราะห์ (ธอส.) เตรียมผลิตภัณฑ์พิเศษมอบให้ลูกค้าประชาชนส่งท้ายปี 2560 นําโดยสินเชื่อ Home For All ดอกเบี้ยสุดพิเศษเพียง 2.90% ต่อปี นานถึง 3 ปีแรก ยกเว้นค่าธรรมเนียม 4 ฟรี (1) ฟรีค่าธรรมเนียมการยื่นกู้ (2) ฟรีค่าประเมินราคาหลักประกันทุกวงเงินกู้ (3) ฟรีค่าจดทะเบียนสิทธิและนิติกรรม และ (4) ฟรีค่าจดทะเบียนจํานอง 1% ของวงเงินกู้ตามสัญญากู้เงิน ผ่อนได้นานสูงสุดถึง 40 ปี พร้อมด้วยผลิตภัณฑ์เงินฝากออมทรัพย์ 3 ประเภทสําหรับลูกค้า 3 วัย รับดอกเบี้ยพิเศษสูงสุด 1.80% ต่อปี และบ้านมือสอง หรือ ทรัพย์ NPA คุณภาพดีทําเลเด่น จํานวน 244 รายการ ในพื้นที่กรุงเทพฯ และปริมณฑล มาออกจําหน่ายด้วยส่วนลดพิเศษสูงสุดถึง 50% จากราคาปกติ ราคาจําหน่ายต่ําสุดเริ่มต้นเพียง 74,000 บาท พร้อมให้สิทธิ์ผ่อนดาวน์ดอกเบี้ย 0% นานสูงสุด 48 เดือน ในงาน “มหกรรมการเงินส่งท้ายปี ครั้งที่ 1 Money Expo Year-End 2017” ระหว่างวันที่ 30 พฤศจิกายน ถึง 3 ธันวาคม 2560 ณ ศูนย์นิทรรศการและการประชุมไบเทค บางนา กรุงเทพฯ
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการมอบเป็นของขวัญ ส่งท้ายปี 2560 ให้แก่ลูกค้าประชาชนในกรุงเทพฯ และปริมณฑล ได้มีโอกาสเข้าถึงผลิตภัณฑ์ทางการเงินเงื่อนไขพิเศษของธนาคาร และมีที่อยู่อาศัยเป็นของตนเองได้ง่ายยิ่งขึ้น ตามพันธกิจ : ทําให้คนไทยมีบ้าน ธอส. จึงได้ร่วมออกบูธในงาน “มหกรรมการเงินส่งท้ายปี ครั้งที่ 1 Money Expo Year-End 2017” โดยแบ่งโซนการจัดบูธออกเป็น 4 โซนหลัก ประกอบด้วย 1.โซนสินเชื่อ Home For All อัตราดอกเบี้ยปีที่ 1 – 3 เท่ากับ MRR-3.85% ต่อปี (หรือเท่ากับ 2.90% ต่อปีเท่านั้น!! คิดจาก MRR ธอส.ปัจจุบันเท่ากับ 6.75% ต่อปี) ปีที่ 4 จนถึงตลอดอายุสัญญากู้ กรณีลูกค้าสวัสดิการดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี กรณีกู้ซื้ออุปกรณ์และสิ่งอํานวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับ MRR ให้กู้เพื่อซื้อปลูกสร้าง ต่อเติม ซ่อมแซม ไถ่ถอนจํานองจากสถาบันการเงินอื่น และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อ หรือ ไถ่ถอนจํานอง พิเศษ!! ยกเว้นค่าธรรมเนียม 4 ฟรี ได้แก่ (1)ฟรีค่าธรรมเนียมการยื่นกู้ (0.1% ของวงเงินทํานิติกรรม) (2)ฟรีค่าประเมินราคาหลักประกันทุกวงเงินกู้ (1,900 / 2,800 /3,100 บาท ตามวงเงินกู้) (3)ฟรีค่าจดทะเบียนสิทธิและนิติกรรม (1,000 บาท) และ (4)ฟรีค่าจดทะเบียนจํานอง 1% ของวงเงินกู้ตามสัญญากู้เงิน ผ่อนได้นานสูงสุดถึง 40 ปี จองสิทธิ์ภายในงาน ยื่นคําขอกู้ทําและนิติกรรมภายในวันที่ 29 ธันวาคม 2560 หรือภายใต้กรอบวงเงินที่ธนาคารกําหนด
2.โซนเงินฝากอัตราดอกเบี้ยสูง พบกับ 3 ผลิตภัณฑ์ที่ให้ผลตอบแทนสูงสําหรับผู้รักการออมทั้ง 3 วัย นําโดย 1.เงินฝากออมทรัพย์ New Gen รับอัตราดอกเบี้ย 1.55% ต่อปี สําหรับวงเงินฝากคงเหลือตั้งแต่ 100,000 – 1,000,000 บาท กรณีเงินฝากคงเหลือต่ํากว่า 100,000 บาท และเงินฝากคงเหลือมากกว่า 1,000,000 บาทขึ้นไป จะได้รับดอกเบี้ย 1.00% ต่อปี เงื่อนไขเพียงเปิดบัญชีเงินฝากครั้งแรกขั้นต่ํา 500 บาท และผู้ที่เปิดบัญชีต้องมีอายุต่ํากว่า 20 ปีบริบูรณ์ 2.เงินฝากออมทรัพย์ Flexi รับอัตราดอกเบี้ย 1.50% ต่อปี สําหรับยอดเงินฝากคงเหลือไม่เกิน 20 ล้านบาท ส่วนลูกค้ามียอดเงินฝากคงเหลือมากกว่า 20 ล้านบาทขึ้นไป จะได้รับดอกเบี้ย 0.90% ต่อปี หากเดือนใดไม่มีการถอนเงินฝากจะได้รับอัตราดอกเบี้ยบวกเพิ่มอีก 0.25% ต่อปี คิดดอกเบี้ยให้เป็นรายวันตามยอดเงินฝากคงเหลือ เงื่อนไขเพียงเปิดบัญชีเงินฝากครั้งแรกขั้นต่ํา 10,000 บาท และผู้ที่เปิดบัญชีต้องมีอายุ 20 ปีบริบูรณ์ถึง 54 ปี(เฉพาะลูกค้าที่ยังไม่มีบัญชีเงินฝากออมทรัพย์ Flexi มาก่อน) และ 3.เงินฝากออมทรัพย์เจ้าสัว รับอัตราดอกเบี้ยตามสัดส่วนจํานวนเงินฝากของแต่ละช่วงวงเงิน ฝากไม่เกิน 5 ล้านบาท รับอัตราดอกเบี้ย 1.60% ต่อปี เงินส่วนที่ฝากในช่วงตั้งแต่ 5,000,001 บาท ถึง 20,000,000 บาท รับอัตราดอกเบี้ย 1.80% ต่อปี และเงินส่วนที่ฝากในช่วงตั้งแต่ 20,000,001 บาทขึ้นไป รับอัตราดอกเบี้ย 1.50% ต่อปี เป็นบัญชีออมทรัพย์ที่สามารถฝาก-ถอนได้และรับดอกเบี้ยเงินฝากรายเดือน เงื่อนไขเพียงเปิดบัญชีเงินฝากครั้งแรกขั้นต่ํา 10,000 บาท และมีอายุ 60 ปีบริบูรณ์ขึ้นไปในวันที่เปิดบัญชี พิเศษ!! สําหรับลูกค้าที่จองสิทธิ์ภายในงาน และ เปิดบัญชีเงินฝากที่สาขาของ ธอส. ภายในวันที่ 22 ธันวาคม 2560 รับฟรี !! ตุ๊กตาหมี ขนาด 12 นิ้ว 1 รายต่อ 1 ตัว (จํานวนจํากัด)
3.โซนบ้านมือสอง หรือ ทรัพย์ NPA ธนาคารได้นําทรัพย์คุณภาพดี ทําเลเด่น ประเภท บ้านเดี่ยว, บ้านแฝด, ทาวน์เฮ้าส์, ห้องชุด, อาคารพาณิชย์ และที่ดินเปล่า ในพื้นที่ กรุงเทพฯ จ.นนมบุรี จ.ปทุมธานี จ.สมุทรปราการ และจ.สมุทสาคร จํานวน 244 รายการ มาออกจําหน่ายด้วยส่วนลดสูงสุด 50% จากราคาปกติ โดยทรัพย์ที่มีราคาจําหน่ายต่ําสุดเริ่มต้นเพียง 74,000 บาทเท่านั้น ซึ่งเป็นทรัพย์ประเภทห้องชุด โครงการรินทร์ทองคอนโดมิเนียม 2 อ.เมือง จ.สมุทรปราการ โดยผู้ซื้อทรัพย์ NPA ของ ธอส. ยังมีสิทธิรับแคมเปญพิเศษ “ผ่อนดาวน์ดอกเบี้ย 0% นานสูงสุด 48 เดือน” สามารถเข้าอยู่อาศัยในช่วงผ่อนดาวน์ได้ทันทีเพียงชําระเงินประกันไม่ต่ํากว่า 1.5% ของราคาซื้อ หรือหากเทเงินดาวน์ 20% ของราคาซื้อขาย ส่วนที่เหลืออีก 80% รับสินเชื่อดอกเบี้ย 0% นาน 24 เดือน ไม่เสียค่าประเมินราคาทรัพย์สิน และผ่อนชําระได้นานสูงสุดถึง 40 ปี
4.โซนโครงการ ธอส. โรงเรียนการเงิน เจ้าหน้าที่ผู้เชี่ยวชาญด้านสินเชื่อเพื่อที่อยู่อาศัยจะมาให้คําแนะนํา และส่งเสริมความรู้ในการเข้าถึงสินเชื่อในระบบ หรือ Financial Literacy เมื่อปฏิบัติตามคําแนะนําของเจ้าหน้าที่และเงื่อนไขที่ธนาคารกําหนด จะช่วยให้มีโอกาสยื่นคําขอพิจารณาสินเชื่อกับธนาคารได้ในอนาคต และยังให้บริการประชาชนตอบแบบสํารวจความต้องการที่อยู่อาศัยตาม “โครงการแอพพลิเคชั่น คนไทยมีบ้าน : Home for All” โดยหน่วยงานที่เกี่ยวข้องจะนําผลสํารวจที่ได้ไปวางแผนพัฒนาปริมาณที่อยู่อาศัยใหม่ให้สอดคล้องกับความต้องการของประชาชน ขณะที่ ธอส. จะเตรียมแคมเปญสินเชื่อบ้านดอกเบี้ยพิเศษมอบให้ผู้ที่ร่วมตอบแบบสํารวจเพื่อช่วยให้คนไทยได้มีบ้านอย่างทั่วถึงต่อไปในอนาคต
ทั้งนี้ ผู้ที่สนใจสามารถจองสิทธิ์ใช้บริการผลิตภัณฑ์ทางการเงินต่างๆ ของ ธอส. ด้วยสมาร์ทโฟนหรือแท็บเล็ตผ่าน Application : Ghbank Smart Booth เพิ่มความสะดวก รวดเร็ว และเข้าถึงง่าย สอดคล้องกับไลฟ์สไตล์ของประชาชนยุคดิจิทัลในปัจจุบัน โดยงาน “มหกรรมการเงินส่งท้ายปี ครั้งที่ 1 Money Expo Year-End 2017” จะจัดขึ้นระหว่างวันที่ 30 พฤศจิกายน-3 ธันวาคม 2560 ณ ศูนย์นิทรรศการและการประชุมไบเทค บางนา กรุงเทพฯ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์